પાઠ 11
ઈસુનો જન્મ
શિક્ષક માર્ગદર્શિકા  ·  શુભ સમાચાર સન્ડે સ્કૂલ પાઠો
	ચિત્રો
	12, 13

	હેતુ
	શીખવવું કે ઈશ્વરે વચન આપ્યું હતું તેમ તેમના પુત્ર ઈસુનો જન્મ મરિયમને ત્યાં થયો.

	શિક્ષકની તૈયારી
	આ પાઠ તૈયાર કરતી વખતે ઈશ્વરના લખેલા વચન માટે આભાર માનો, જે આપણને જીવંત વચન અને તારનાર ઈસુના જન્મ વિશે કહે છે. પછી લૂક 2:1-20 અને પાઠની યોજના વાંચો અને તેનો અભ્યાસ કરો.

	મુખપાઠ કલમ
	ગયા અઠવાડિયાની કલમ પૂર્ણ કરો, માથ્થી 1:21.
મરિયમને પુત્ર થશે, અને તું તેનું નામ ઈસુ પાડજે કારણ કે તે પોતાના લોકોને તેમનાં પાપોથી બચાવશે.



પાઠની યોજના
પ્રસ્તાવના
પૂછો કે કોના ઘરમાં નવું બાળક આવ્યું છે.
દરેક જણ ખુશ હોય છે અને બાળકને જોવા મુલાકાતીઓ આવે છે.
પ્રશ્ન: કોને કહેવામાં આવ્યું હતું કે તેને બાળક થશે?
જવાબ: મરિયમને.
પ્રશ્ન: બાળક કોણ હતું?
જવાબ: ઈશ્વરના પુત્ર ઈસુ.
મુખપાઠની કલમનું પુનરાવર્તન કરો: ચિત્ર 12 બતાવો.
વાર્તાના મુખ્ય મુદ્દાઓ
લૂક 2:1-20 ની વાર્તા તમારા પોતાના શબ્દોમાં કહો. (લૂકની વાર્તા ઘણી વાર વાંચો જેથી તમે તેને સારી રીતે જાણો. પછી બાઇબલ જોયા વિના મનમાં વાર્તા કહો.)
	1.મરિયમને બાળક થવાનો સમય નજીક આવ્યો. તે પહેલાં જ મરિયમ અને યૂસફે નાસરેથમાં પોતાનું ઘર છોડીને બેથલેહેમ પાછા જવું પડ્યું જ્યાંથી તેમનું કુટુંબ આવ્યું હતું. આ લગભગ 120 કિ.મી. હતું. તેમના દેશના શાસકોએ દરેકને આમ કરવા કહ્યું જેથી તેઓ બધા લોકોની ગણતરી કરી શકે.
	2.મરિયમ અને યૂસફને પ્રાણીઓના આશ્રયસ્થાન (તબેલા) માં રહેવું પડે છે કારણ કે બીજે બધે જગ્યા ભરેલી હતી.
	3.ઈસુનો જન્મ થાય છે અને તેમનેગભાણમાં મૂકવામાં આવે છે. (ગભાણ એટલે પ્રાણીઓની ખાવાની પેટી). ચિત્ર 13 બતાવો અને ભરવાડોની મુલાકાતની વાર્તા કહો ત્યાં સુધી તેને બહાર રાખો.
	4.સ્વર્ગદૂત ભરવાડોને સંદેશ આપે છે.
	5.સ્વર્ગદૂતોનો સમૂહ ઈશ્વરની સ્તુતિ કરે છે.
	6.ભરવાડો બેથલેહેમ જાય છે.
	7.ભરવાડોએ જે કહ્યું અને આ બાળક કોણ છે તે વિશે મરિયમે વિચાર કર્યો.
	8.ઈશ્વરે જે કર્યું તે જોઈને ભરવાડો ખૂબ ખુશ થઈને ઘરે પાછા ફરે છે.
મુખપાઠની કલમ શીખવો
પુનરાવર્તન
પાઠનું ટૂંકું પુનરાવર્તન કરીને ભાર મૂકો કે ઈશ્વર હંમેશાં પોતાનાં વચનો પાળે છે (ઇબ્રાહિમને આપેલું તેમનું વચન યાદ કરો) અને ઈસુનો જન્મ ખૂબ સાધારણ રીતે થયો હોવા છતાં તે ખરેખર ઈશ્વરના પુત્ર અને આપણા તારનાર હતા.
પાઠ પ્રત્યે આપણો પ્રતિભાવ
બાળકોને કુટુંબમાં નવું બાળક આવે ત્યારે થતા આનંદનો વિચાર કરવા અને તે વિશે કહેવા કહો.
આપણે પણ આનંદિત છીએ કારણ કે ઈશ્વરે ઈસુને મોકલ્યા છે. તે જગતના તારનાર, રાજાઓના રાજા, ઈશ્વરના પુત્ર છે.
નાતાલનું ગીત ગાઓ.

